Document ID: 31996R2011

KOMISSION ASETUS (EY) N:o 2011/96,
annettu 21 päivänä lokakuuta 1996,
oliiviöljyn interventiohinnan vahvistamisesta markkinointivuodeksi 1996/1997 alennetulle tasolle markkinointivuosien 1994/1995 ja 1995/1996 aikana tapahtuneen taatun enimmäismäärän ylityksen seurauksena
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1), sellaisena kuin se on viimeksi muutettuna asetuksella (EY) N:o 1581/96 (2), ja erityisesti sen 4 a artiklan,
sekä katsoo, että
neuvoston asetuksessa (EY) N:o 1583/96 (3) vahvistetaan oliiviöljyn interventiohinta markkinointivuodeksi 1996/97,
asetuksen N:o 136/66/ETY 4 a artiklassa laajennetaan taatun enimmäismäärän järjestelmä oliiviöljyn interventiohintaan; markkinointivuodeksi 1994/1995 taattu enimmäismäärä vahvistettiin 1 350 000 tonniksi ja oliiviöljyn arvioitu tuotanto 1 408 023 tonniksi, kun taas oliiviöljyn lopullinen tuotanto saman markkinointivuoden osalta vahvistettiin 1 463 228 tonniksi; edellä mainitun 4 a artiklan toisen luetelmakohdan säännösten mukaisesti on syytä alentaa markkinointivuoden 1996/1997 interventiohintaa suhteessa markkinointivuoden 1994/1995 lopullisen ja arvioidun edellä mainitun enimmäismäärän ylittävän tuotannon väliseen erotukseen,
markkinointivuodeksi 1995/1996, jolloin taattu enimmäismäärä vahvistettiin 1 350 000 tonniksi, oliiviöljyn arvioitu tuotanto vahvistettiin 1 417 200 tonniksi; asetuksen N:o 136/66/ETY 4 a artiklan mukaisesti on syytä alentaa markkinointivuoden 1996/1997 interventiohintaa suhteessa määrään, jolla markkinointivuoden 1995/1996 arvioitu tuotanto ylittää edellä mainitun taatun enimmäismäärän,
tämä alennus ei kuitenkaan saa ylittää kolmen prosentin ylärajaa, ja
edellä olevasta seuraa, että asetuksessa (EY) N:o 1583/96 markkinointivuodeksi 1996/1997 vahvistettua interventiohintaa on alennettava kolme prosenttia,
ON ANTANUT TÄMÄN ASETUKSEN:
1 artikla
Vahvistetaan markkinointivuodeksi 1996/1997 oliiviöljyn interventiohinta 180,58 ecuksi 100 kilogrammalta.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä marraskuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä lokakuuta 1996.

Labels: 2
3
17
6